দেশের বিশিষ্ট সৌরপদার্থবিজ্ঞানী, ভারতের আসন্ন সৌর অভিযান ‘আদিত্য-এল-ওয়ান’ প্রকল্পে জড়িত মোহনপুরের ‘সেন্টার অফ এক্সেলেন্স ইন স্পেস সায়েন্স’ (‘সেসি’)-এর অধিকর্তা, অধ্যাপক দিব্যেন্দু নন্দী বলছেন, ‘‘শুধুই সূর্য নয়, আর কোনও তারা বা নক্ষত্রেরই এত কাছাকাছি আমরা এক দিন পৌঁছতে পারিনি। সূর্যের বায়ুমণ্ডলে যে গতিবেগে ঢুকে পড়বে পার্কার সোলার প্রোব, সেই ঘণ্টায় ৭ লক্ষ কিলোমিটার গতিবেগে মহাকাশে এর আগে ছোটেনি কোনও মহাকাশযান।’’